Diari Oficial de la Generalitat Valenciana


Sumari del DOGV 5517, del 22-05-2007 (2007/6037)

ORDE de 18 d'abril de 2007, de la Conselleria de Cultura, Educació i Esport, per la qual es concedix autorizació per a impartir les ensenyances d'Educació Secundària Obligatòria i de Batxillerat al centre docent privat Torrenova, de Betxí (Castelló)..
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6037


Data del document
:   18-04-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Betxí
    * centre d'ensenyament
    * ensenyament secundari

ORDE de 18 d'abril de 2007, de la Conselleria de Cultura, Educació i Esport, per la qual es concedix autorizació per a impartir les ensenyances d'Educació Secundària Obligatòria i de Batxillerat al centre docent privat Torrenova, de Betxí (Castelló).  
. [2007/6037]  
L'expedient ha sigut iniciat a instància del representant de la titularitat del centre docent privat Torrenova, número de codi 31079802, de Betxí (Castelló), pel qual sol·licita l'autorització per a impartir Educació Secundària Obligatòria i Batxillerat.  
La Direcció General d'Ensenyament va declarar, per Resolució de 30 de març de 2006, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa, referent a la relació de professors i titulacions respectives, de conformitat amb la legislació aplicable.  
Vistos la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyances escolars de règim general de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 35 de la Llei 5/1983, de 30 de desembre, del Consell,  
ORDENE  
Primer  
Autoritzar, al centre que a continuació s'indica, en els termes que s'especifiquen.  
Centre: Torrenova  
Titular: Fomento de Centros de Enseñanza  
Domicili: Finca Dualde, autovia Betxí-Borriol, km.10  
Localitat: Betxí (12377)  
Província: Castelló  
Codi: 49940210  
Ensenyances i capacitat màxima que s'autoritzen:  
Educació Secundària Obligatòria amb 4 unitats i Batxillerat amb 4 unitats, de manera que el centre queda configurat en la seua totalitat amb la composició següent:  
6 unitats d'Educació Infantil, segon cicle, amb 150 llocs escolars.  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
4 unitats de Batxillerat, amb 140 llocs escolars, en les modalitats de Ciència i Tecnologia i Humanitats i Ciències Socials (transitòriament Humanitats i Ciències Socials i Ciències de la Naturalesa i de la Salut).  
Segon  
La Direcció Territorial de Cultura, Educació i Esport de Castelló resoldrà, en el termini de dos mesos, comptats des de la publicació de la present orde, l'Institut d'Educació Secundària públic a què el centre quedarà adscrit, a efectes administratius, en el nivell de Batxillerat.  
ORDE de 18 d'abril de 2007, de la Conselleria de Cultura, Educació i Esport, per la qual es concedix autorizació per a impartir les ensenyances d'Educació Secundària Obligatòria i de Batxillerat al centre docent privat Torrenova, de Betxí (Castelló). [2007/6037]Conselleria de Cultura, Educació i EsportDISPOSICIÓ ADDICIONAL ÚNICA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2006/2007.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 18 d'abril de 2007  
El conseller de Cultura, Educació i Esport  
ALEJANDRO FONT DE MORA TURÓN